
REFERAT DE APROBARE 
a proiectului privind aprobarea cuantumului și numărului de burse şcolare ce se vor acorda elevilor din învăţământul preuniversitar de stat în semestrul II al anului școlar 2021-2022.

          Urmare a necesităţii aprobării numărului și cuantumului de burse şcolare ce se vor acorda elevilor din învăţământul preuniversitar de stat în oraşul Deta, în semestrul II al anului școlar 2021-2022, precum şi cuantumul acestora;    
          Avându-se în vedere prevederile art. 82, alin. (2) din Legea nr. 1/2011 - legea educaţiei naţionale: „Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local, respectiv a consiliului judeţean/consiliilor locale ale sectoarelor municipiului Bucureşti”, ale Hotărârii Guvernului nr. 1094/2021 pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021-2022, ale Ordinului nr. 5870/2021 privind aprobarea Criteriilor generale de acordare a burselor elevilor din învățământul preuniversitar de stat, precum și solicitarea Liceului Tehnologic ,,Sfântul Nicolae,, Deta propun spre adoptarea Consiliului local al oraşului Deta prezentul proiect de hotărâre.

